“สรรพากร”เตรียมชงครม.ขยายเวลาใช้ VAT 7% ก่อนหมดอายุ 30 ก.ย.นี้
"สรรพากร"เตรียมชงครม.ขยายเวลาใช้ VAT 7% ก่อนหมดอายุ 30 ก.ย.นี้
1 มิ.ย. 2561

นายเอกนิติ นิติทัณฑ์ประภาศ อธิบดีกรมสรรพากร เปิดเผยว่า ขณะนี้ได้เสนอให้กระทรวงการคลังพิจารณาขยายเวลาการลดอัตราภาษีมูลค่าเพิ่ม (VAT) ที่ 7% ต่อไปอีกจากเดิมจะหมดอายุลงในวันที่ 30 ก.ย. 2561 เนื่องจากเห็นว่าปัจจุบันภาพรวมเศรษฐกิจของไทยอยู่ในช่วงฟื้นตัวอย่างต่อเนื่อง ไม่ได้เป็นการฟื้นตัวอย่างร้อนแรงจนต้องใช้การปรับขึ้นภาษีเพื่อลดความร้อนแรงดังกล่าว
“ยืนยันว่าข่าวที่มีการเผยแพร่กันตามโซเชียลมีเดียว่าจะมีการปรับขึ้นภาษีแวตในเดือน ต.ค. 2561 นั้นเป็นข่าวมั่วแน่นอน เพราะตามหลักการแล้ว ประเทศที่ไม่เจอวิกฤติเศรษฐกิจ หรือไม่ได้มีภาพรวมเศรษฐกิจที่มีการเติบโตอย่างร้อนแรงก็ไม่มีความจำเป็นที่จะต้องขึ้นอัตราภาษีในส่วนนี้ ตรงนี้เป็นไปตามทฤษฎีการคลัง ส่วนรายละเอียดทั้งหมดต้องรอให้ฝ่ายนโยบายเป็นผู้พิจารณาอีกครั้ง” นายเอกนิติ กล่าว